"அப்பா! காப்பியாயிட்டுது. நீதான் வந்து எடுத்துக்கிட்டுப் போகணும். சுடுது!" என்று சொல்லிக் கொண்டு, நிலைப்படி இரண்டு பக்கத்தையும் தொட்டவண்ணமாய் ஒற்றைக் காலை ஆட்டிக் கொண்டு நின்றாள் அலமு. "அம்மா எங்கே?" "அம்மா சாதத்தெ வடிச்சுக்கிட்டிருக்கா, அப்பா!" "சரி! இதோ வாரேன், போ!" "வாயேன்!" "வாரேன்னா, போடீ உள்ளே!" "காப்பி ஆறிப்போயிடும், அப்பா!" "இதோ ஒரு நிமிஷம்!" என்று சொல்லிக் கொண்டு உள்ளே சென்றார்.